CELEX: 62021TN0077
Language: mt
Date: 2021-02-04 00:00:00
Title: Kawża T-77/21: Rikors ippreżentat fl-4 ta’ Frar 2021 – QC vs Il-Kummissjoni

19.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/44
            
         
      Rikors ippreżentat fl-4 ta’ Frar 2021 – QC vs Il-Kummissjoni
      (Kawża T-77/21)
      (2021/C 138/60)
      Lingwa tal-kawża: il-Franċiż
      
         Partijiet
      
      
         Rikorrent: QC (rappreżentant: F. Moyse, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni impliċita ta’ rifjut li seħħet fit-8 ta’ Novembru 2020;
               
            
                  —
               
               
                  tordna l-kalkolu mill-ġdid tad-drittijiet għall-pensjoni ta’ [QC] b’effett mill-1 ta’ Mejju 2020 abbażi tal-kontribuzzjonijiet reali kollha tiegħu fis-sistema soċjali Spanjola;
               
            
                  —
               
               
                  talloka lir-rikorrent l-ammont ekwivalenti għad-differenza bejn l-ammont ikkalkolat mill-ġdid tal-pensjoni tiegħu u l-ammont effettivament rċevut minn [QC], u dan għall-perijodu mifrux mill-1 ta’ Mejju 2020 sad-data tal-mistenni kalkolu mill-ġdid tad-drittijiet għall-pensjoni, ammont li għandu jiżdied bl-interessi legali, li għandhom jiġu kkalkolata mill-iżborż tal-imsemmija somma, jew inkella mill-ġurnata tal-preżentazzjoni tal-ilment, jew inkella mill-ġurnata tal-preżentata ta’ dan ir-rikors, bla ħsara għal żieda ta’ dan l-ammont għax-xhur ta’ wara Jannar 2021, u dan sal-annullament tad-deċiżjoni impliċita ta’ rifjut ikkontestata;
               
            
                  —
               
               
                  talloka lir-rikorrent l-ammont ta’ EUR 25 000 (ħamsa u għoxrin elf EUR) għad-danni materjali;
               
            
                  —
               
               
                  talloka lir-rikorrent l-ammont ta’ EUR 50 000 (ħansin elf EUR) għad-danni morali;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikoli 45 u 48 TFUE li jissanċixxu l-moviment liberu tal-ħaddiema u l-protezzjoni tad-drittijiet soċjali fil-kuntest tal-moviment liberu tal-ħaddiema, u, b’mod iktar speċifiku, ibbażat fuq il-ksur tal-protezzjoni tad-drittijiet soċjali ta’ ċittadin tal-Unjoni Ewropea li ħadem għal organizzazzjoni internazzjonali filwaqt li eżerċita d-dritt tiegħu ta’ moviment liberu fi ħdan l-Unjoni Ewropea. Skont ir-rikorrent, dan il-ksur huwa espress ukoll mill-ksur ta’ regoli oħra tad-dritt tal-Unjoni Ewropea, fosthom:
                  
                              —
                           
                           
                              ir-Regolament (KEE) Nru 1408/71 tal-Kunsill tal-14 ta’ Ġunju 1971 dwar l-applikazzjoni ta’ l-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU Edizzjoni Speċjali bil-Malti, Kapitolu 5, Vol. 1, p. 35);
                           
                        
                              —
                           
                           
                              l-Artikolu 7 u l-Anness 11(2) tal-Anness VIII tar-Regolamenti tal-Persunal tal-unjoni Ewropea, u;
                           
                        
                              —
                           
                           
                              l-Artikolu 6 tar-Regolament (KE) Nru 883/2004 tad-29 ta’ April 2004 dwar il-kordinazzjoni ta’ sistemi ta’ sigurtà soċjali (ĠU Edizzjoni Speċjali bil-Malti, Kapitolu 5, Vol. 5, p. 72).
                           
                        
            
                  2.
               
               
                  It-tieni motiv, li jirrigwarda t-talba għal kumpens tar-rikorrent, ibbażat fuq danni materjali u morali li dan tal-aħħar ġarrab minħabba n-nuqqas ta’ rikonoxximent tad-drittijiet tiegħu għall-pensjoni.